[{"text_idx": "#000002", "text": "Grebek ez dutela ezertarako balio, greben ondorioak ahulenek pairatzen dituztela, krisialdi ekonomikoaren testuinguruan ezin dela zerbitzu publikoetan inbertsiorik egin, tresna politiko gisa erabiltzen direla lan munduko gatazkak, sindikatuek langileen beharrak ezagutu gabe antolatzen dituztela grebak, eta abar. Maiz entzuten eta irakurtzen ditugun argudioak denak."}, {"text_idx": "#000003", "text": "\u201cGreba honek ikasleak eta familia ahulenak kaltetuko ditu\u201d Jokin Bildarratz, 2020ko irailaren 11n."}, {"text_idx": "#000004", "text": "\u201cEz da murrizketarik egongo, baina gerrikoa estutu eta lehentasunak ezarri beharko ditugu\u201d Idoia Mendia, 2020ko irailaren 13an."}, {"text_idx": "#000005", "text": "\u201cKritika politikoa egin eta gobernu berria tenkatzea da sindikatuen asmoa\u201d In\u0303igo Urkullu, 2020ko irailaren 14an."}, {"text_idx": "#000006", "text": "Bota begirada bat hemerotekari, eta hauek ez ezik, haimaika adibide topatuko dituzue. Elite ekonomikoek, eta hauen esanetara gobernatzen duten elite politikoek argi baitute zertarako balio duten greba deialdiek. Hara, langile borroka deslegitimatu eta statu quo-a erreproduzitzeko, besteak beste."}, {"text_idx": "#000009", "text": "Greba tresna politikoa dela esaten dute askok. Politikoa hitza mespretxuz ahoskatzen duten bitartean. Politikoa zilegitasunaren antagonista balitz bezala. Politikaren desafekzioan sakontzea herraminta propagandistiko itzela da, dudarik gabe. Baina, gure gizarteen balio demokratikoei eutsi nahi badiogu, komenigarria litzateke ondorengoa ez ahaztea:"}, {"text_idx": "#000011", "text": "Grebak politikoak dira, bai. Zer bestela?"}]